**Notă informativă**

**la proiectul Hotărîrii de Guvern cu privire la indexarea**

**prestațiilor de asigurări sociale și a unor prestații sociale de stat**

|  |
| --- |
| **Denumirea autorului şi, după caz, a participanţilor la elaborarea proiectului** |
| Proiectul Hotărîrii de Guvern cu privire la indexarea prestațiilor de asigurări sociale și a unor prestații sociale de stata fost elaborat de către Ministerul Muncii și Protecției Sociale. |
| **Condiţiile ce au impus elaborarea proiectului de act normativ şi finalităţile urmărite Principalele prevederi ale proiectului şi evidenţierea elementelor noi** |
| Proiectul Hotărîrii de Guvern a fost elaborat în temeiul art. 12 și 13 din Legea nr. 156/1998 privind sistemul public de pensii. Or, art. 13 din legea menționată supra prevede că pensiile se indexează în fiecare an, la 1 aprilie și la 1 octombrie. La 1 aprilie, coeficientul de indexare va fi egal cu media creșterii anuale a indicilor prețurilor de consum din ultimii 3 ani, iar *la 1 octombrie – cu rata inflației înregistrată în primul semestru al anului în curs*. Coeficientul de indexare se stabilește de către Guvern.  Respectiv, proiectul în cauză propune indexarea, la 1 octombrie curent, a prestațiilor de asigurări sociale și a unor prestații sociale de stat cu 3,86%, reieșind din *rata inflației înregistrată în primul semestru al anului în curs.*  Menţionăm, că conform datelor prezentate de Biroul Național de Statistică rata inflației înregistrată în I semestru al anului 2021 (luna iunie) față de decembrie 2020 este de 3,86%. Complementar, menționăm că scopul indexării anuale este reactualizarea periodică a mărimii pensiilor de asigurări sociale de stat, care este specifică prin caracterul său anual, permanent şi obligatoriu. Indexării sînt supuse toate categoriile de pensii, indiferent de tipul acestora, mărimea pensiei şi nu de la caz la caz.  Totodată, de la 1 octombrie 2021 cuantumul pensiei minime pentru limită de vîrstă va constitui 2000 lei. Or, conform alin. (1), art. 12 din Legea nr. 156/1998 privind sistemul public de pensii, *cuantumul pensiei minime pentru limită de vîrstă se stabilește de către Guvern.* Diferenţa dintre cuantumul pensiei minime şi cuantumul pensiei calculate se va achita din mijloacele bugetului de stat. |
| **Fundamentarea economico-financiară** |
| Cheltuielile necesare pentru indexarea prestațiilor de asigurări sociale și a unor prestații sociale de stat cu coeficientul 3,86% constituie 188 186,7 mii lei. Cheltuielile necesare pentru stabilirea de la 1 octombrie 2021 a cuantumului pensiei minime pentru limită de vîrstă de 2000 lei constituie 512 712,1 mii lei. |
| **Modul de încorporare a actului în cadrul normativ în vigoare** |
| Adoptarea proiectului respectiv de Hotărîre nu implică operarea anumitor modificări și completări în actele normative în vigoare din domeniu. |
| **Avizarea și consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul hotarîrii de Guvern a fost plasat pe pagina web oficială a Ministerului Muncii și Protecției Sociale www.*msmps.gov.md, directoriul „Transparența”, secțiunea „Proiecte* *supuse consultărilor publice*”. |
| **Constatările expertizei anticorupție** |
|  |
| **Constatările expertizei juridice** |
|  |

**Ministrul muncii și protecției sociale Marcel SPATARI**